| **Институция/ организация/ звено** | **Получени коментари** | **Коментар/Становище на УО** |
| --- | --- | --- |
| **Сдружение** **„Български червен кръст“** | **Получен е 1 коментар:****Към т. 2.2.1.3.2. на стр.** 28 да се добави следния текст: При реализиране на Операция тип 2 „Предоставяне на индивидуални пакети с хранителни продукти“, официалният контрол върху храните, тяхното пакетиране, етикетиране и транспортиране в складовете на БЧК се извършва от Българската агенция по безопасност на храните (БАБХ) по реда на Закона за храните (съгл. ПМС № 37 от 23.02.2015 г.). В тази връзка при приемане на продукти по Програмата, областните координатори на БЧК са задължени да информират директора на ОДБХ за осигуряване на експерти и осъществяване на следните проверки в деня на доставката на храните: наличие на удостоверение за регистрация на обекта, съгласно Закона за храните; опаковане и етикетиране на храните, съгласно техническите спецификации на продуктите; придружаваща стоката документация - име и адрес на доставчика; документи за резултати от извършени лабораторни анализи; условия за съхранение.При установяване на несъответствие на посоченото на етикета и придружаващата документация се вземат проби за лабораторен анализ. В резултат на проверката се получава протокол от ОДБХ, който се съхранява от БЧК заедно с останалите документи по доставката. ПО - БЧК също е изработила механизъм за избягване разхищението на хранителни продукти, като е изготвила „Инструкция за доставка и съхранение на хранителните продукти по ОПХ ФЕПНЛ в складовете и временните пунктове“ | **УО на ОПХ ФЕПНЛ изразява следното становеще:**Част от предложените от Сдружение „Български червен кръст“ текстове са налични в т. 2.2.1.3.1. на стр. 27 от Годишния доклад за 2020 г. Във връзка с това УО приема частично направеното предложение, като в ГД 2020 добавя следните редактирани текстове:- в т. 2.2.1.3.1. на стр. 27:„Проверките на ОДБХ включваха: наличие на удостоверение за регистрация на обекта, съгласно Закона за храните; опаковане и етикетиране на храните, съгласно техническите спецификации на продуктите; придружаваща стоката документация - име и адрес на доставчика; документи за резултати от извършени лабораторни анализи; условия за съхранение. При установяване на несъответствие на посоченото на етикета и придружаващата документация се вземаха проби за лабораторен анализ.“- в т. 2.2.1.3.1. на стр. 28:„ПО - БЧК е изготвила „Инструкция за доставка и съхранение на хранителните продукти по ОПХ ФЕПНЛ в складовете и временните пунктове“, като част от механизма за избягване разхищението на хранителни продукти.“ |